КОМИ РЕСПУБЛИКАСА ЭКОНОМИКА СÖВМÖДАН МИНИСТЕРСТВОЛÖН ТШÖКТÖД

**Ичöт предпринимательство субъектъяслы ичöт предпринимательстволöн верктуя юкöнъясын инвестиция проектъяслысь бизнес-планъяс лöсьöдöмын отсöг сетöм кузя государственнöй услуга збыльмöдан административнöй регламент вынсьöдöм йылысь**

Коми Республикаса Правительстволысь 2008 во сентябр 24 лунся 332-р №-а тшöктöм олöмö пöртöм могысь

ТШÖКТА:

1. Вынсьöдны Ичöт предпринимательство субъектъяслы ичöт предпринимательстволöн верктуя юкöнъясын инвестиция проектъяслысь бизнес-планъяс лöсьöдöмын отсöг сетöм кузя государственнöй услуга збыльмöдан административнöй регламентсодтöдын индöм серти.

2. Предпринимательство сöвмöдан юкöнлы котыртны государственнöй услуга сетöм кузя удж вылынджык индöм административнöй регламент серти.

3. Тайö тшöктöдсö олöмö пöртöм бöрся видзöдны Коми Республикаса экономика сöвмöдан министрöс вежысь М.И. Пономарёвалы.

Министр И.Е. Стукалов

Сыктывкар

2009 вося август 14 лун

274 №

Вынсьöдöма

Коми Республикаса

экономика сöвмöдан

министерстволöн

2009 во август 14 лунся 274 №-а

тшöктöдöн

( содтöд)

**Ичöт предпринимательство субъектъяслы ичöт предпринимательстволöн верктуя юкöнъясын инвестиция проектъяслысь бизнес-планъяс лöсьöдöмын отсöг сетöм кузя государственнöй услуга збыльмöдан АДМИНИСТРАТИВНÖЙ РЕГЛАМЕНТ**

**1. Панас**

1.1. Тайö административнöй регламентыс (водзö – Регламент) индö, кутшöм кадколастö да кыдзи кутасны мунны Коми Республикаса экономика сöвмöдан министерстволöн административнöй процедураяс да административнöй действиеяс (водзö – Министерство), кутшöм сылöн тэчас юкöдувъяс да чина йöз костын ичöт предпринимательство субъектъяслы ичöт предпринимательстволöн верктуя юкöнъясын инвестиция проектъяслысь бизнес-планъяс лöсьöдöмын отсöг сетöмкузя государственнöй услуга сетiгöн йитöд кутан пöрадокыс (водзö – государственнöй услуга).

1.2. Государственнöй услугасö веськыда сетöны Министерство да Специализируйтöм организация, кодi веськыда лöсьöдö ичöт предпринимательство субъектъяслы ичöт предпринимательстволöн верктуя юкöнъясын инвестиция проектъяслысь бизнес-планъяс.

1.3. Бизнес-планъяс лöсьöдöмын отсöг сетöм кузя государственнöй услугаыс сетсьö со мый серти:

- «Россия Федерацияын ичöт да шöр предпринимательство сöвмöдöм йылысь» 2007 во июль 24 лунся 209-ФЗ №-а Федральнöй оланпас (водзö – Федеральнöй оланпас) (РФ-са законодательство собрание, 2007, 31 №, 4006 ст.);

- «2009 воын Коми Республикаын ичöт да шöр предпринимательстволы государствосянь отсöг сетöм йылысь» Коми Республикаса Правительстволöн 2009 во март 13 лунся 54 №-а шуöм (Коми Республикаса государственнöй власьт органъяслöн индöд-тшöктöмъяс, 2009, 8 №, 110 ст.);

- «2009 воын Коми Республикаын ичöт да шöр предпринимательство сöвмöдöм да налы отсöг сетöм» ведомственнöй торъя мога уджтас вынсьöдöм йылысь» Коми Республикаса экономика сöвмöдан министерстволöн 2008 во декабр 23 лунся 417 №-а тшöктöд (водзö – Уджтас) (Коми му, 2009, март 28 лун);

- «2009 воын Коми Республикаын ичöт да шöр предпринимательство сöвмöдöм да налы отсöг сетöм» ведомственнöй торъя мога уджтас збыльмöдöм йылысь» Коми Республикаса экономика сöвмöдан министерстволöн 2009 во февраль 13 лунся 40 №-а тшöктöд (Коми му, 2009, март 28 лун);

- «Специализируйтöм организациялысь статус босьтöм вылö, кодi кутас лöсьöдны ичöт предпринимательстволöн верктуя юкöнъясын инвестиция проектъяслысь бизнес-планъяс, конкурс нуöдан пöрадок йылысь» Коми Республикаса экономика сöвмöдан министерстволöн 2009.02.12 лунся 38 №-а тшöктöд;

- «Специализируйтöм организациялысь статус босьтöм вылö, кодi кутас лöсьöдны ичöт предпринимательстволöн верктуя юкöнъясын инвестиция проектъяслысь бизнес-планъяс, конкурсын кывкöртöдъяс вынсьöдöм йылысь» Коми Республикаса экономика сöвмöдан министерстволöн 2009.03.27 лунся 88 №-а тшöктöд.

1.4. Государственнöй услуга сетöмын помшуöмöн лоö:

- ичöт предпринимательство субъектлы инвестиция проектлысь лöсьöдöм бизнес-план сетöм, кыдзи субсидия ичöт предпринимательстволöн верктуя юкöнын инвестиция проектъяслысь бизнес-планъяс лöсьöдöм кузя услугаяс мынтан юкöнын (водзö – субсидия);

- субсидия сетöмын öткажитöм.

1.5. Юридическöй фактöн, мыйöн помасьö государственнöй услуга сетöмыс, лоö:

- Министерствоöн ичöт предпринимательство субъектлы субсидия сетöм йылысь решение примитöм;

- Министерствоöн ичöт предпринимательство субъектлы субсидия сетны öткажитöм йылысь решение примитöм.

1.6. Государственнöй услуга босьтысьясöн лоöны ичöт предпринимательство субъектъяс, кодъяс лöсялöны Федеральнöй оланпасöн урчитöм корöмъяслы да Уджтасöн индöм условиеяслы (водзö – ичöт предпринимательство субъектъяс).

**2. Государственнöй услуга збыльмöдан пöрадок дорö корöмъяс**

Государственнöй услуга сетöмысь сьöм оз босьтсьы.

Государственнöй услуга сетöны ичöт предпринимательство субъектлöн шыöдчöм серти, мый гижсьö произвольнöя, да сы дорö сотдöм документъяс серти тайö Регламентлöн 2.2 пунктын индöм лыддьöг серти.

Государственнöй услуга збыльмöдöм йылысь заявка сетiгöн öчередьын виччысян кадыс колö 30 минутысь оз дырджык.

Документъяссö ичöт предпринимательство субъект сетö ачыс либö эскöдысь морт пыр, а сiдзжö пошта либö абу пошта организацияясöн корреспонденция вайöм кузя гражданско-правовöй сяма сёрнитчöм серти.

***2.1. Государственнöй услуга збыльмöдан правилöяс йылысь юöртан пöрадок***

2.1.1. Государственнöй услуга збыльмöдан правилöяс йылысь юöр сетöны:

- веськыда Министерствоын;

- телефон пыр;

- Öтуввезын юöртöмöн;

- ичöт предпринимательство субъектъяслöн гижöда шыöдчöмъяс серти.

Государственнöй услуга збыльмöдöм вöсна кывкутысь специалист (текст кузя водзö – специалист): Коми Республикаса экономика сöвмöдан министерстволöн предпринимательство сöвмöдан юкöнса консультант).

2.1.2. Министерстволöн инпас, справкаяс да консультацияяс сетöм вылö телефонъяс, Öтуввез-сайт йылысь юöръяс сетöма тайö Регламент дорö 1 №-а содтöдын.

2.1.3. Министерстволöн уджалан график (режим) йылысь юöръяс сетöма тайö Регламент дорö 1 №-а содтöдын, а сiдзжö юöртöны справкаяс да консультацияяс сетан телефонъяс пыр да юöртöны Министерстволöн Öтуввез-сайтын.

2.1.4. Ичöт предпринимательство субъектъяслöн гижöда шыöдчöмъяс кузя вочакывсö мöдöдöны пошта пыр ичöт предпринимательство субъектлöн инпас серти гижöда шыöдчöм воöмсянь комын лунысь оз дырджык кадколастö.

2.1.5. Телефонъяс пыр да ичöт предпринимательство субъектъяслöн личнöй шыöдчöмъяс дырйи вочакывъяс сетiгöн Министерствоса специалистлы воöм запрос серти колö сетны юöр татшöм юалöмъяс кузя:

- пыртан номеръяс йылысь, мый улын пасйöма Министерстволöн делопроизводство системаын государственнöй услуга збыльмöдан юалöмъяс кузя запросъяс;

- государственнöй услуга збыльмöдан юалöмъяс кузя нормативнöй правовöй актъяс йылысь (нормативнöй акт ним, номер, примитан кадпас);

- государственнöй услуга збыльмöдан юалöмъяс кузя Министерстволöн Öтуввез-сайтын юöр сетан места йылысь;

- государственнöй услуга збыльмöдан правилöяс йылысь мукöд юöр.

2.1.6. Кор ичöт предпринимательство субъект Министерствоö шыöдчигöн кöсйö тöдмавны государственнöй услуга збыльмöдан пöрадок йылысь юöрсö телефон пыр, ичöт предпринимательство субъектлы вочакыв сетысь специалист, коді кывкутö государственнöй услуга збыльмöдöм вöсна, висьталö: ассьыс ов, ним, вич, чин, юкöнлысь ним.

Телефон пыр сёрнитігöн специалистлы колö шуны кывъяссö ясыда, оз позь нуöдны сыгöгöрса йöзкöд мукöд сёрни да торкны сёрнисö мöд аппаратö звöнитöм вöсна.

2.1.7. Министерстволöн Öтуввез-сайтын сетсьö татшöм юöр:

- оланпас пыртысь да мукöд нормативнöй правовöй актлöн текстъяс, кöнi индыссьöны государственнöй услуга збыльмöдан нормаяс;

- тайö Регламентыс;

- Министерстволöн инпас, уджалан график (режим), телефон номеръяс.

***2.2. Государственнöй услуга босьтöм вылö колана документ лыддьöг***

2.2.1. Государственнöй услуга збыльмöдсьö ичöт предпринимательство субъектлöн субсидия сетöм йылысь заявка да татшöм документъяс подув вылын:

- юридическöй кывкутысьяслöн (асшöр уджалысьяслöн) öтувъя государственнöй реестрысь выписка, мый вöчсьö заявка сетан лунöдз куим тöлысьысь оз водзджык;

- вот, öктас, страхöвöй взносъяс, пеняяс да вот санкцияяс мынтöм кузя вот мынтысьлöн могъяс збыльмöдöм йылысь справка РФ-са ФВС-лöн 2005.05.23 лунся ММ-3-19/206@ №-а тшöктöдöм вынсьöдöм форма серти , мый вöчсьö заявка сетан лунöдз тöлысьысь оз водзджык;

- воддза календарнöй воын уджалысьяслöн шöркодь лыд йылысь юöръяс (произвольнöй формаöн);

- воддза календарнöй воын содтöд дон вылö вот артавтöг вузöс (удж, услуга) иналöмысь босьтöм сьöм йылысь юöръяс (произвольнöй формаöн);

- инвестиция проект опишитöм Министерствоöн вынсьöдöм форма серти (тайö Регламент дорö 3 №-а содтöд);

- Россия Федерация мутасын торъя мортлöн оланiн места серти вот органын учётö сувтöм йылысь эскöдан гижöд копия (асшöр уджалысьяслы).

***2.3. Государственнöй услуга збыльмöдан кадколаст***

2.2.1. Государственнöй услуга збыльмöдан кадколастö öтлаöдöны государственнöй услуга збыльмöдiгöн лоöм торъя административöй процедураяслысь öтувтöм кад да сiйö оз вермы лоны:

- субсидия сетöм йылысь заявка да сы дорö сетöм документъяс урчитöм корöмъяслы лöсялöм вылö видлалан юкöнын – Министерствоöн индöм заявка да документъяс воан лунсянь да ичöт предпринимательство субъектлы субсидия сетны позянлун (позьтöмлун) йылысь помшуöм сетан лунöдз 30 календарнöй лунысь унджык ;

- ичöт предпринимательство субъектлы субсидия сетны позянлун (позьтöмлун) йылысь помшуöм сетан юкöнын – ичöт предпринимательство субъектлы субсидия сетны позянлун (позьтöмлун) йылысь помшуöм сетан лунсянь да ичöт предпринимательство субъектлы субсидия сетöм (сетны öткажитöм) йылысь уведомление мöдöдан лунöдз 10 уджалан лунысь унджык;

- ичöт предпринимательство субъектлы субсидия сетан юкöнын – индыссьö кадколастöн, мый урчитöма субсидируйтан куимладорсянь сёрнитчöмöн.

Государственнöй услуга збыльмöдiгöн административнöй процедура лыддьöгсö да найöс олöмö пöртан меддыр кадсö индöма тайö Регламентлöн 3 юкöдын.

***2.4. Государственнöй услуга сетны öткажитöм вылö подув лыддьöг***

2.4.1. Государственнöй услуга збыльмöдны вермасны öткажитны сэк, кор:

1) ичöт предпринимательство субъект сетöма сэтшöм документъяс, мый индöма тайö Регламентлöн 2.2.1. пунктын, кутшöмъяслöн субсидия босьтöм вылö правоыс абу Уджтасöн да Шуöмöн урчитöм условиеяс серти;

2) документ пакетсö сетöма абу тырвыйö, мый индöма тайö Регламентлöн 2.2.1. пунктын;

3) сетöм документъясын юöръясыс абу стöчöсь.

***2.5. Государственнöй услуга збыльмöдан местаяс дорö корöмъяс***

2.5.1. Государственнöй услуга збыльмöдöмкöд йитчöм заявкаяс да документъяс примитöны Министерстволöн места серти: Сыктывкар, Интернациональнöй ул., 108 к., 514-515 кабинетъяс, да тайö Регламент дорö 1 №-а содтöдын индöм уджаланног серти.

2.5.2. Государственннöй услуга сетöм вылö жыръяс могмöдсьöны государственнöй услуга збыльмöдöм вылö колана оборудованиеöн (компьютеръясöн, электронно-вычислительнöй техникаöн, электроннöя юöртан средствоясöн, связь средствоясöн, тшöтш Öтуввезöн, оргтехникаöн), канцелярскöй кöлуйöн, юöртан да справочнöй материалъясöн, нагляднöй юöрöн, газет-журналöн, улöсъясöн да пызанъясöн.

Государственнöй услугаяс збыльмöдöмын участвуйтысь специалистъяслöн уджалан местаясын колö пасйыны налысь ов, ним, вич.

**3. Административнöй процедура**

Государственнöй услуга збыльмöдiгöн пöртсьöны олöмö татшöм административнöй процедураяс:

- субсидия сетöм йылысь заявка да сы дорö сетöм документъяс урчитöм корöмъяслы лöсялöм вылö видлалöм;

- ичöт предпринимательство субъектлы субсидия сетöм (сетны öткажитöм) йылысь решение примитöм;

- ичöт предпринимательство субъектлы сетöм субсидия ыджда йылысь решение примитöм;

- ичöт предпринимательство субъектлы субсидия сетöм.

Государственнöй услуга збыльмöдан блок-схемасö вайöдöма тайö Регламент дорö 2 №-а содтöдын.

***3.1.* *Субсидия сетöм йылысь заявка да сы дорö сетöм документъяс урчитöм корöмъяслы лöсялöм вылö видлалöм***

3.1.1. Субсидия сетöм йылысь заявка да сы дорö тайö Регламентлöн 2.2.1. пункт серти сетöм документъяс урчитöм корöмъяслы лöсялöм вылö видлалöм кузя административнöй процедура лыддьыссьö заводитöмöн, кор Министерствоö воöны индöм заявкаыс да документъясыс.

3.1.2. Субсидия сетöм йылысь заявка сыкöд сетöм документъясöн регистрируйтö Министерстволöн Видзöдан да кадръяс уджöн веськöдланiнса котыртан удж да государственнöй заказ иналан юкöн делопроизводство правилöяс серти, мый примитöма Министерствоын, да сiйö воан луннас либö мöд луннас сетö Министерстволöн предпринимательство сöвмöдан юкöнö (водзö – юкöн).

3.1.3. Юкöнö воöм субсидия сетöм йылысь заявка сыкöд сетöм документъясöн вурöны делопроизводство правилöяс серти, мый примитöма Министерствоын, да мöдöдöны Ичöт да шöр предпринимательство субъектъяслысь, кодъяс кöсйöны босьтны Коми Республикаса республиканскöй бюджет тшöт весьтö сьöмöн отсöг, заявкаяс видлалöм кузя да ичöт предпринимательство субъектъяслысь инвестиция проектъяс конкурс серти бöрйöм кузя Комиссияö видлалöм вылö, мый лöсьöдöма Министерство бердын (водзö – Комиссия).

Комиссиялысь уджсö организационно-техническöя да юöрöн могмöдö юкöн.

3.1.4. Комиссия видлалö ичöт предпринимательство субъектъясöн субсидияяс сетöм йылысь заявкаяссö да сы дорö документъяссö найöс регистрируйтан пöрадок серти, донъялö, лöсялö-ö ичöт предпринимательство субъектыс субсидия сетан условиеяслы да индöм корöмъяслы, да сетö ичöт предпринимательство субъектлы субсидия сетны позянлун (позьтöмлун) йылысь да ыдждасö донъялöм йылысь кывкöртöд.

3.1.5. Субсидия сетöм йылысь заявка да сы дорö документъяссö видлалöм кузя административнöй процедура збыльмöдан медыджыд кадколастыс оз вермы лоны 30 лунысь дырджык Министерствоö ичöт предпринимательство субъектлöн индöм шыöдчöм да документъяс воан лунсянь да Комиссияöн ичöт предпринимательство субъектлы субсидия сетны позянлун (позьтöмлун) йылысь кывкöртöд сетан лунöдз.

3.1.6. Процедуралöн кывкöртöд – ичöт предпринимательство субъектлы субсидия сетны позянлун (позьтöмлун) йылысь Комиссиялöн кывкöртöд.

Комиссиялысь кывкöртöд оформитöны сёрнигижöдöн.

***3.2. Ичöт предпринимательство субъектлы субсидия сетöм (сетны öткажитöм) йылысь решение примитöм***

3.2.1. Ичöт предпринимательство субъектлы субсидия сетöм (сетны öткажитöм) йылысь решение примитöмын административнöй процедура лыддьыссьö заводитöмöн, кор юкöнö воö Комиссиялöн ичöт предпринимательство субъектлы субсидия сетны позянлун (позьтöмлун) йылысь кывкöртöд.

3.2.2. Юкöн Комиссиялöн кывкöртöд подув вылын 5 уджалан лун чöжöн лöсьöдö ичöт предпринимательство субъектлы субсидия сетöм (сетны öткажитöм) йылысь Министерстволысь тшöктöд да сетö сiйöс кырымалöм вылö Коми Республикаса экономика сöвмöдан министрлы либö сылысь могъяс олöмö пöртысьлы (водзö – Министр).

3.2.3. Министерстволöн ичöт предпринимательство субъектлы субсидия сетöм (сетны öткажитöм) йылысь тшöктöд кырымалöм бöрын вит уджалан лун чöжöн быд ичöт предпринимательство субъектлы мöдöдöны сы серти примитöм решение йылысь гижöда уведомление.

3.2.4. Ичöт предпринимательство субъектъяслы, кодъяс серти примитöма субсидия сетöм йылысь бур решение, содтöд мöдöдöны юкöнöн лöсьöдöм субсидируйтан куимладорсянь сёрнитчöм проект. Сёрнитчысьясöн лоöны ичöт предпринимательство субъект, Министерство да Специализируйтöм организация, кодi ичöт предпринимательство субъектъяслы ичöт предпринимательстволöн верктуя юкöнъясын лöсьöдö инвестиция проектъяслысь бизнес-планъяс.

3.2.5. Процедуралöн помшуöм:

- Министерствоöн ичöт предпринимательство субъектлы субсидия сетöм (сетны öткажитöм) йылысь тшöктöд кырымалöм;

- ичöт предпринимательство субъектлы субсидия сетöм (сетны öткажитöм) йылысь уведомление мöдöдöм;

- ичöт предпринимательство субъектлы, код серти примитöма субсидия сетöм йылысь бур решение, субсидируйтан куимладорсянь сёрнитчöм бала лöсьöдöм;

- ичöт предпринимательство субъектлы, код серти примитöма субсидия сетöм йылысь бур решение, субсидируйтан куимладорсянь сёрнитчöм бала мöдöдöм.

***3.2. Ичöт предпринимательство субъектлы субсидия сетöм***

3.3.1. Ичöт предпринимательство субъектлы субсидия сетöм кузя административнöй процедура лыддьыссьö заводитöмöн, кор Министерствоö ичöт предпринимательство субъектсянь воö субсидируйтан куимладорсянь сёрнитчöм.

3.3.2. Бизнес-план лöсьöдö Министерстволöн решениеöн вынсьöдöм Специализируйтöм организация вылынджык сёрнитчöмын индöм кадколастö да сёрнитчöмыс серти.

3.3.3. Сёрнитчöмын индöм кадколастö Специализируйтöм организация корö ичöт предпринимательство субъектсянь колана юöр, лöсьöдö Министерствоöн вынсьöдöм форма серти бизнес-план, вынсьöдö сiйöс ичöт предпринимательство субъект дорын да сетö Министерствоö.

3.3.4. Министерство нуöдö сетöм бизнес-планлы экспертиза сы вылö, лöсялö-ö сiйö «Специализируйтöм организациялысь статус босьтöм вылö, кодi кутас лöсьöдны ичöт предпринимательстволöн верктуя юкöнъясын инвестиция проектъяслысь бизнес-планъяс, конкурс нуöдан пöрадок йылысь» Коми Республикаса экономика сöвмöдан министерстволöн 2009 во февраль 12 лунся 38 №-а тшöктöдöн урчитöм корöмъяслы, кырымалö услуга примитан-сетан акт либö дасьтö услуга примитан-сетан акт кырымавны öткажитöм йылысь подулалöм кывкöртöд.

3.3.5. Услугаяс примитны öткажитöм йылысь кывкöртöд пöлучитöм бöрын Специализируйтöм организациялы вит календарнöй лун чöжöн колö бырöдны аддзöм тырмытöмторъяссö да вынсьöдны лöсьöдöм бизнес-плансö ичöт предпринимательство субъект дорын.

3.3.6. Бизнес-план дасьтöм кузя услуга примитан-сетан акт кырымалöм бöрын юкöн вит уджалан лун чöжöн мöдöдö ичöт предпринимательство субъектлы бизнес-план босьтöмын коланлун йылысь извещение.

3.3.7. Специалист сетö ичöт предпринимательство субъектлы бизнес-планъяс кык экземплярöн. Сетöмсö оформитöны лöсялана актöн, кодöс кырымалö Министерствоса юрнуöдысь да ичöт предпринимательство субъект.

3.3.8. Процедуралöн помшуöм – ичöт предпринимательство субъектöн лöсьöдöм да вынсьöдöм бизнес-план.

**4. Государственнöй услуга сетöм бöрся**

**видзöдан пöрадок да формаяс**

4.1. Сы бöрся, кыдзи Министерствоса специалистъяс быд лун пыдди пуктöны да збыльмöдöны государственнöй услуга олöмö пöртöм вылö корöмъяс индысь тайö Регламентлысь да мукöд нормативнöй правовöй актлысь положениеяс, а сідзжö кыдзи кывкутысьяс примитöны решениеяс, видзöдö Коми Республикаса экономика сöвмöдöм кузя министрöс вежысь.

4.2. Тырвыйö да колана ног государственнöй услуга збыльмöдöм бöрся планöвöй прöверкаяс нуöдöны кварталнас öтиысь оз тшöкыдджыка, непланöвöй прöверкаяс нуöдöны ичöт предпринимательство субъектъяслöн шыöдчöмъяс (норасьöмъяс) подув вылын. Тырвыйö да колана ног государственнöй услуга збыльмöдöм бöрся видзöдан пöрадоксö да формасö индö Коми Республикаса экономика сöвмöдöм кузя министрöс вежысь.

4.3. Государственнöй услуга сетігöн примитöм (вöчöм) решениеясысь да вöчöмторйысь (вöчтöмторйысь) законодательствоöн индöм серти кывкутöны гражданскöй служащöйяс.

**5. Чина мортлысь вöчöмторсö (вöчтöмторсö), а сідзжö государственнöй услуга збыльмöдігöн сыöн примитöм решениесö обжалуйтан пöрадок**

5.1. Ичöт предпринимательство субъектлöн эм право вöчöмторсö (вöчтöмторсö) да государственнöй услуга сетігöн примитöм (вöчöм) решениесö ёрдöдз обжалуйтöм вылö.

5.2. Ёрдöдз обжалуйтны вермöны, кор государственнöй услугасö збыльмöдöны оз качественнöя либö государственнöй услугасö оз збыльмöдны.

5.3. Ёрдöдз обжалуйтан процедура заводитчöмöн лыддьыссьö сэк, кор Министерствоö воöм шыöдчöмсö (норасьöмсö) пасйö Министерстволöн контрольнöй да кадрöвöй уджöн веськöдланiнса котыртан удж да контроль юкöн Министерствоын примитöм делопроизводстволöн правилöяс серти да сылöн воан лунö либö мöд луннас сетö Министерстволöн контрольнöй да кадрöвöй уджöн веськöдланiнса котыртан удж да государственнöй заказ иналан юкöнса начальниклы водзвыв видлалöм вылö.

Уджаланног да йитчан юöр сетöма тайö Регламент дорö 1 №-а содтöдын.

Ичöт предпринимательство субъектлысь шыöдчöмсö (норасьöмсö) водзвыв видлалöм бöрын сетöны Министрлы, кодi примитö воöм шыöдчöм (норасьöм) кузя служебнöй прöверка нуöдöм йылысь решение, да индö кывкутысь мортöс служебнöй прöверка нуöдöм да шыöдчöм (норасьöм) вылö вочакыв бала дасьтöм могысь.

5.4. Министерстволöн уджалысьясöн да чина йöзöн тайö Регламентлысь положение торкалöм йылысь юöрсö позьö мöдöдны электроннöй пошта пыр: ([minek@rkomi.ru](mailto:minek@rkomi.ru)), а сiдзжö юöртны 24-62-99 телефон пыр.

5.5. Шыöдчöм (норасьöм) видлалöмын öткажитöм вылö тырвыйö подув лыддьöг:

5.5.1. Шыöдчöмын (норасьöмын) абу пасйöма ичöт предпринимательство субъект йылысь даннöйяссö, кодi мöдöдö шыöдчöмсö, да пошта инпассö, мый серти колö сетны вочакыв;

5.5.2. Шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

5.5.3. Шыöдчöмсö (норасьöмсьö) он вермы лыддьыны;

5.5.4. Сэки, кор шыöдчöмын (норасьöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи шыöдчöмын (норасьöмын) оз вайöдсьыны выль помкаяс да лоöмторъяс.

5.6. Ичöт предпринимательство субъектлöн шыöдчöмыс (норасьöмыс) инпасавсьö Министрлы.

5.7. Шыöдчöмсö (норасьöмсö) видлалöны гижöда шыöдчöм регистрируйтан лунсянь 30 лун чöж.

5.8. Шыöдчöм (норасьöм) видлалöмын öткажитöм дырйи ичöт предпринимательство субъектöс юöртöны гижöмöн öткажитан помкасö индöмöн.

5.9. Ёрдöдз обжалуйтан помшуöмöн лоö шыöдчöмын (норасьöмын) индöм юалöмъяс серти гижöмöн вочакыв.

5.10. Вöчöмторсö (вöчтöмторсö) да решениеяссö, мый олöмö пöртöма да примитöма государственнöй услуга збыльмöдiгöн, обжалуйтöм кузя шыöдчöм объективнöя да ас кадö видлалöм вöсна кывкутö Министерстволöн чина морт, кодi кырымалiс шыöдчöм (норасьöм) вылö вочакыв.

5.11. Вöчöмторсö (вöчтöмторсö) да решениеяссö, мый олöмö пöртöма да примитöма шыöдчöм (норасьöм) видлалiгöн, вермöны обжалуйтны ёрдöдз арбитражнöй процессуальнöй законодательствоöн индöм кадколастö.

Ичöт предпринимательстволöн верктуя юкöнъясын

удж нуöдысь ичöт предпринимательство субъектъясöн

кредитнöй организацияясысь босьтöм кредитъяс кузя

прöчентъяс мынтöм вылö рöскод юкöн

Коми Республикаса республиканскöй бюджет тшöт весьтö

субсидируйтöм кузя государственнöй услуга збыльмöдан

административнöй регламент дорö

1 №-а содтöд

Коми Республикаса экономика сöвмöдан министерстволöн инпас,

йитчöм вылö телефонъяс, Öтуввез-инпас йылысь

**ЮÖРЪЯС**

Коми Республикаса экономика сöвмöдан министерство.

Инпас: Интернациональнöй ул., 108 к., 514-515 кабинетъяс, Сыктывкар, Коми Республика, 167983.

Телефон: (8212) 21-45-08 (водзвежöс).

Министерстволöн Öтуввез-сайтлöн инпас: [www.econom.rkomi.ru](http://www.econom.rkomi.ru)

Коми Республикаса ичöт да шöр бизнеслöн öтуввез-порталлöн инпас: – [www.mbrk.ru](http://www.mbrk.ru).

Государственнöй услуга збыльмöдан юалöмъяс кузя гражданалы консультацияяс вылö телефон (8212) 24-98-85.

Государственнöй услуга збыльмöдан юалöмъяс кузя консультацияяс вылö ичöт предпринимательство субъектъясöс примитöм вылö (416 кабинет), а сiдзжö государственнöй услуга сетöмкöд йитчöм шыöдчöмъяс да документъяс примитöм вылö уджаланног (514-515 кабинетъяс):

выльлун-четверг: 9.00 – 17.30;

пекнича да праздникводзвывса лунъяс: 9.00 – 16.00;

пажын: 13.00-14.00.

Пасъян номеръяс йылысь, мый улын Коми Республикаса экономика сöвмöдан министерстволöн делопроизводство системаын регистрируйтöма государственнöй услуга збыльмöдан юалöмъяс кузя запросъяс, справкаяс сетöм вылö телефон: (8212) 24-61-64.

Шыöдчöмъяс (норасьöмъяс) примитöм вöсна кывкутысьлöн телефон: – (8212) 24-62-99.

Электроннöй пошта: [minek@rkomi.ru](mailto:minek@rkomi.ru).

Ичöт предпринимательство субъектъяслы

ичöт предпринимательстволöн верктуя юкöнъясын

инвестиция проектъяслысь бизнес-планъяс

лöсьöдöмын отсöг сетöм кузя

государственнöй услуга збыльмöдан

административнöй регламент дорö

2 №-а содтöд

**Государственнöй услуга збыльмöдан**

**БЛОК-СХЕМА**

|  |
| --- |
| Государственнöй услуга сетöм вылö заявка воöм |

|  |
| --- |
| Тырвыйö-ö документъяссö сетöма, прöверитöм да заявка видлалöм |

|  |
| --- |
| Субсидия сетны позянлун (позьтöмлун йылысь) помшуöм |

|  |
| --- |
| Министрстволöн субсидия сетöм (сетны öткажитöм) йылысь тшöктöд |

|  |
| --- |
| Ичöт предпринимательство субъектлы сы серти примитöм решение йылысь юöртöм |

|  |
| --- |
| Субсидируйтан куимладорсянь сёрнитчöм кырымалöм |

|  |
| --- |
| Ичöт предпринимательство субъектöн лöсьöдöм, вынсьöдöм да дась бизнес-план сетöм |

Ичöт предпринимательство субъектъяслы

ичöт предпринимательстволöн верктуя юкöнъясын

инвестиция проектъяслысь бизнес-планъяс

лöсьöдöмын отсöг сетöм кузя

государственнöй услуга збыльмöдан

административнöй регламент дорö

3 №-а содтöд

**Ичöт предпринимательство субъектъясöн, кодъяс кöсйöны босьтны Коми Республикаса республиканскöй бюджет тшöт весьтö отсöг инвестиция проектлысь бизнес-план лöсьöдöмöн, инвестиция проект опишитан**

**форма**

Инвестиция проект опишитöм

Резюме

Прöдукция да услуга опишитöм

Инвестиция план

Операционнöй план

Содтöд

(позьö содтыны документация, кутшöм колö проект збыльмöдöм вылö: учредительнöй документъяс, сертификатъяс, лицензияяс, бухгалтерскöй отчётносьт, здание да оборудование вылö техническöй паспортъяс да с.в.)

ТИТУЛЬНÖЙ ЛИСТ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(проект ним)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(инвестиция проектса водзмöстчысь йылысь юöръяс)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(инпас, телефон)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(инвестиция проект юрнуöдысьлöн О.Н.В.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(инвестиция проект юрнуöдысьлöн кырымпас)

РЕЗЮМЕ

|  |  |
| --- | --- |
| Öтув юöр | |
| Ним | Индöй ичöт предпринимательство субъектлысь либö асшöр уджалысьлысь тыр да дженьдöдöм нимсö |
| Лöсьöдан кадпас | Индöй ичöт предпринимательство субъектлысь либö асшöр уджалысьлысь регистрируйтан кадпассö |
| Инпас | Тырвыйö индöй юридическöй да пошта инпасъяссö  Телефон, факс, e-mail |
| Юрнуöдысь йылысь юöръяс | Индöй юрнуöдысьлысь О.Н.В. да чин, арлыд, велöдчöм, удж опыт |
| Ичöт предпринимательство субъект либö асшöр уджалысь йылысь юöръяс | |
| Удж нуöдан юкöн да отрасль | Дженьыдика опишитöй ичöт предпринимательство субъектлысь либö асшöр уджалысьлысь уджсö, пасйöй тайö юкöнын удж опытсö |
| Уджлöн организационно-правовöй форма |  |
| Медшöр лэдзан прöдукция да сетан услуга | Опишитöй медшöр прöдукция либö услуга, мый збыльмöдсьö талун да планируйтсьö водзö вылö. Индöй патентъяс либö мукöд видзан документ |
| Медшöр потребительяс | Вайöдöй öнiя да лоны вермана потребительясöс да налöн места йылысь маркетингöвöй туялöмъяслысь лыдпасъяс |
| Производственнöй вынйöр | Гижöй, кутшöм эм производственнöй оборудование да транспорт средствояс, налöн важмöм тшупöд, эмбур кутан условиеяс (асэмбурын либö кöртым право серти) |
| Персонал | Индöй уджалысьяслысь шöркодь лыдсö (ставнас, административнöй персонал, инженерно-техническöй персонал, рабочöйяс) |
| Инвестиция проект дженьыдика опишитöм | |
| Проектлöн медшöр мог | Индöй торъя медшöр могъяс (лыд серти петкöдланторъяс), кытчöдз планируйтсьö воöдчыны инвестиция проект збыльмöдöм бöрын |
| Проект збыльмöдан стратегия | Индöй, кыдзи планируйтсьö воöдчыны пуктöм медшöр могъяс вермöмöдз, шуам: выль технологияяс пыртöмöн, öнiя производство паськöдöмöн да с.в. |
| Инвестицияын коланлун | Индöй колана инвестициялысь став ыдждасö да арталан инвестируйтан формасö (öтувъя предприятие лöсьöдöм, дыр кадся либö регыд кадся кредит, лизинг да мукöд) |
| Инвестиция проект збыльмöдан кадколаст | Индöй, кутшöм кадколастö планируйтсьö пöртны олöмö инвестиция проект збыльмöдан медшöр тшупöдъяссö, обследуйтöм, проектируйтöм да производство дасьтöм пыртöмöн |

ПРÖДУКЦИЯ ЛИБÖ УСЛУГА ОПИШИТÖМ

|  |  |
| --- | --- |
| Прöдукция да услуга | |
| Прöдукция либö услуга лыддьöг | Индöй вöчöм прöдукциялысь да сетöм услугалысь нимсö |
| Прöдукция вöчöм либö услуга сетöм сöвмöдан тшупöд | Бизнес-идея, эскизнöй проект, рабочöй проект, опытнöй партия, уджалан серийнöй производство |

ИНВЕСТИЦИЯ ПЛАН

|  |  |
| --- | --- |
| Производственнöй вынйöр | |
| Зданиеяс да стрöйбаяс | Опишитöй медшöр зданиеяс да стрöйбаяс, кутшöмъяс эмöсь ичöт предпринимательство субъектлöн либö асшöр уджалысьлöн, да найöс, кутшöмъясöс планируйтö кыпöдны |
| Капиталовложениеяс | Сэк, кор инвестиция проект йитчöма стрöитчöмкöд, опишитöй, кутшöм уджъяс планируйтсьö вöчны (участок дасьтöм да вöдитöм, зданиеяс да стрöйбаяс стрöитöм, выльмöдöм, отделочнöй уджъяс) |
| Производстволöн технология | Дженьыдика опишитöй прöдукция вöчан технология, мый планируйтсьö збыльмöдны |
| Оборудование | Опишитöй öнiя производственнöй вынйöр. Пасйöй, инвестиция проект олöмö пöртöм вылö кутшöм медшöр да отсасян производственнöй оборудование, а сiдзжö транспорт средствояс колöны |
| Проектлöн календарнöй план | |
| Оборудование да технологияяс ньöбöм | Колана оборудование да технология бöрйöм да ньöбöм кузя уджъяс вылö, а сiдзжö оборудование «кöрталöм» кузя проектнöй уджъяс вылö рöскод да недыр кадся уджалан график |
| Стрöитчöм да монтаж | Стрöитчан-монтажнöй уджъяс вылö рöскод, уджалан график да збыльмöдысьяс |
| Производство лöсьöдöм | Производство лöсьöдöм вылö, торъя оснастка да инструмент вöчöм да ньöбöм вылö рöскод, производство коланаторйöн могмöдöм кузя мероприятиеяс, удж вöчан график да збыльмöдысьяс |
| Уджавны предприятие лэдзöм | Пуско-наладочнöй уджъяс вылö рöскод, уджалан график да збыльмöдысьяс |
| Водзвыв нуöдöм маркетинг | Рынок туялöм вылö рöскод, прöдукция вöзйöм да дистрибьютерскöй сеть лöсьöдöм кузя водзвыв мероприятиеяс, удж вöчан график да збыльмöдысьяс |

ОПЕРАЦИОННÖЙ ПЛАН

|  |  |
| --- | --- |
| Материальнöй ресурсъяс | |
| Сырьё | Опишитöй вöдитчан сырьё, колана мындасö, медшöр поставщикъяссö |
| Отсасян производственнöй материалъяс | Опишитöй колана отсасян материалъяс (ва, электроэнергия, ломтас), колана мындасö |
| Видзанiнъяс да транспорт | Опишитöй колана склад жыръяс, транспорт средствояс, сöвтан-ректан оборудование |
| Персоналлöн план | |
| Административнöй персонал | Опишитöй öнiя да виччысяна административнöй персоналлысь составсö |
| Производственнöй персонал | Опишитöй öнiя да видзчысяна производственнöй персоналлысь составсö |
| Маркетинг да сбыт службалöн персонал | Опишитöй маркетинг да сбыт служба персоналын коланлунсö |
| Накладнöй рöскод | |
| Производственнöй öтув видзöм сьöм | Пасйöй производственнöй общезаводскöй (пырся) медшöр видзöм сьöм лыддьöг (сы лыдын коммунальнöй услугаяс, кöртымысь мынтысьöм, электроэнергия, биару, ру, шыблас бырöдöм да с.в.) |
| Административнöй öтув видзöм сьöм | Пасйöй административнöй öтув видзöм сьöм лыддьöг, сэтшöм, кыдзи аудиторскöй услугаысь мынтысьöм, командировкаясысь рöскод, канцелярия кöлуй ньöбöм вылö рöскод да с.в. |
| Маркетинг вылö öтув видзöм сьöм | Пасйöй маркетинг вылö, сэтшöм кыдзи реклама, презентация, рекламнöй материал лöсьöдöм да печатайтöм вылö рöскод, öтув видзöм сьöм лыддьöг |
| Капиталын коланлун | |
| Инвестиция рöскод | Индöй медшöр рöскодлысь колана мындасö (му, зданиеяс, стрöйбаяс, оборудование, мукöд) |
| Оборотнöй капитал | Индöй производство вылö колана оборотнöй капитал ыджда |
| Сьöмöн могмöдан источникъяс | |
| Акционернöй капитал | Предприятиелöн ас капитал |
| Заёмъяс | Кредитнöй организацияяскöд кырымалöм сёрнитчöмъяс серти öнiя кредитнöй визьяс |
| Планируйтан заёмъяс | Сьöм, мый артавсьö кыскыны инвестиция проект олöмö пöртöм вылö |
| Лизинг | Финансöвöй кöртым (лизинг) условиеяс вылын оборудование ньöбöмын планируйтан ыджда |

Исакова 26 938 пас